  Майя Бывальцева 16-тӥ инвожое Ижкарысь ипподромын гурт возёсъёс пудозэс возьматозы. Со сярысь ивортэ Удмуртиысь гурт возёсъя но сиён-юонъя министерстволэн пресс-службаез. Адӟытонэ элькунысь 50-лэсь трос возёсъёс пыриськозы. Мылкыд карисьёс ӟеч выжыысь скалъёсты, валъёсты, парсьёсты, дуно куо пӧйшуръёсты, озьы ик чорыгъёсты учкыны быгатозы. Отын ик нырысьсэ возьматозы абердин-ангус выжыысь ошез. Гурт возёсъя но сиён-юонъя министрлэн воштӥсез Евгений Шкарупа верамъя, Удмуртиын кык гинэ сыӵе ошъёс. «Сӥльлы будэтоно сюро таза пудолэн абердин-ангус выжыез 19-тӥ арын Шотландиысь Абердин но Ангус графствоосын поттэмын. Со кужмо, таза пудоез туж кезьыт дыръя но кырын возьыны луэ», — пусйиз со. Адӟытон дыръя концерт но ортчоз, озьы ик вузкарон интыос ужалозы, отын сӥль, улэп чорыг, дуно куосты, дуно куослэсь дӥськут басьтыны луоз. Гурт возёс адӟытон 9 часын усьтӥськоз но 14 часозь ужалоз. Тегъёс: Ижкар Удмуртия гуртвозёс гуртвозёсъяминистерство  